Årsresultatet lyder på 211,4 mio. kr. før skat og er dermed væsentligt højere end de forventninger, banken meldte ud for et år siden, hvor bestyrelsen forudså et resultat for 2006 i niveauet 170-180 mio. kr. - Vi har haft en særdeles kraftig vækst over hele linjen, og vi kan samtidig konstatere, at tab og nedskrivninger nu befinder sig på et historisk lavt niveau, lyder det fra bestyrelsesformand Egon Korsbæk i sin årsberetning. Ebh bank har generelt haft vokseværk i 2006. Medarbejderstaben er vokset til 400 medarbejdere fordelt på 11 bankafdelinger i Han Herred, Århus og København 2007 forventes at blive et endnu bedre år. Forventningerne ligger i størrelsesordenen 230-240 mio. kr. før skat.
ebh bank a/s har i 2006 oplevet den største fremgang nogen sinde og har for første gang præsteret et samlet resultat på over 200 mio. kr.